(ซีรีส์สารคดีจาก NETFLIX)
จากลาสเวกัส รัฐเนวาดา
บัฟฟาโล่ จิม บัฟฟาโล่เรสต์ลิ่งโชว์ครับ
(กับบัฟฟาโล่ จิม)
เขาคือบัฟฟาโล่ จิม
เขาคือแสงแห่งความสุขสันต์และความมีชีวิตชีวา
ไปไหนก็ "บัฟฟาโล่ จิม"
วารสารปริทัศน์ลาสเวกัสโหวตให้เขา เป็นบุคคลที่มีสีสันที่สุดของลาสเวกัสในปี 2005
เขาชนะนายกเทศมนตรีคนปัจจุบันด้วยซ้ํา
- สันติภาพและความรัก - เราทําแบบนั้นได้
- จากใจ ขอบใจมาก - ขอบใจ
จากใจเลยเพื่อน
สุดสัปดาห์นี้ศัตรูที่กล้าพูดของแก๊งมาเฟีย บัฟฟาโล่ จิม แบร์ริเออร์
ถูกพบว่าเสียชีวิตในห้องพักริมทางในท้องถิ่น
ไม่มีวี่แววชัดเจนว่าเป็นฆาตกรรม
คืนนี้เพื่อนๆ และญาติของแบร์ริเออร์ ออกมาพูดว่าพวกเขาสงสัยมาก
ทุกคนในครอบครัวฉันเชื่อว่าพ่อถูกฆาตกรรม
ถึงจิม แบร์ริเออร์จะคิดว่า เขาถูกคุกคามความปลอดภัยอย่างต่อเนื่อง
แต่เขาก็ปฏิเสธที่จะอ่อนข้อ
เราว่ามันคือการจัดฉาก
(ของบัฟฟาโล่ จิม)
มันไม่ใช่อะ
ฉันรู้ว่ามีคนต้องการความจริงเหมือนกับฉัน
เราสมควรได้รับความยุติธรรมเพื่อพ่อเรา
(ลาสเวกัส รัฐเนวาดา)
(โมเต็ลหก)
วันที่ 6 เมษา 2008 เวลา 11:30 น.
ที่โมเต็ลหกบนทางหลวงโบลเดอร์
แม่บ้านเคาะประตูห้อง 105
เพื่อดูว่าจะเข้าไปทําความสะอาดห้องได้มั้ย
(ลูวิส เอ. โรเบิร์ตส์ ร.ต.ท.เกษียณอายุ ตํารวจนครลาสเวกัส)
พอเธอเปิดประตู เธอเห็นผู้ชายคนหนึ่งกําลังหลับบนเตียง
เธอกลับไปที่ห้องนั้นตอนเที่ยงครึ่ง
ก็ยังเห็นว่าเขานอนอยู่
แม่บ้านกลับไปที่ห้องอีกครั้งตอนบ่ายโมงสิบ
เธอก็ยังเห็นเขานอนอยู่ท่าเดิม
แม่บ้านอีกคนเขย่าตัวเขาเพื่อดูว่าเขาจะตื่นมั้ย
ถึงตอนนั้นพวกเธอเชื่อแล้วละว่าเขาตายแล้ว
ตํารวจสืบสวนคดีอาชญากรรมรุนแรง ไปที่จุดเกิดเหตุในช่วงบ่ายต้นๆ
สภาพศพนอนบนเตียงหงายหน้าขึ้น
ไม่ได้ติดกระดุมเสื้อเชิ้ต
(กระดุมเสื้อถูกปลด)
มีหมอนรองที่คอ
และกางเกงอยู่ต่ําที่บริเวณข้อเท้า
ทั้งนี้พบผงสีขาวที่เคราและบนเสื้อของเขาด้วย
สภาพศพตอบถูกพบ...
น่าสงสัยอยู่เหมือนกัน เพราะไม่มีตัวบ่งบอกชัดเจนว่าเขาเสียชีวิตยังไง
(ภาพหลักฐาน)
ถึงจุดหนึ่งพวกเขาก็ระบุว่าเป็นเจมส์ แบร์ริเออร์
หรือที่คนทั่วไปเรียกว่าบัฟฟาโล่ จิม
ผมบัฟฟาโล่ จิม
คืนวันศุกร์อีกแล้วครับพี่น้อง
ที่นี่ในเวกัสทาวน์
แบร์ริเออร์คือคนลาสเวกัสขนานแท้
เขาเป็นนักมวยปล้ําอาชีพ ช่างซ่อมรถ ผู้สมัครรับเลือกตั้ง
นี่ครับ บัฟฟาโล่ จิม แบร์ริเออร์)
แบร์ริเออร์สร้างควายกระดาษยักษ์ ที่พ่นควันและเคลื่อนไหวได้
ผมว่าคนลาสเวกัสจะต้องชอบ
พ่อฉัน บัฟฟาโล่ จิม แบร์ริเออร์ ชอบลาสเวกัสมาก
ไฟสว่าง
ความตื่นเต้น การแสดง ร้านอาหาร
(เจนนิเฟอร์ ลูกสาวบัฟฟาโล่)
เขาเป็นคนโดดเด่นและพลังเหลือล้น
เวลาเขาเดินเข้าไปในห้อง เขาทําให้ห้องมีชีวิตชีวา
(เจริก้า แบร์ริเออร์ ลูกสาวบัฟฟาโล่ จิม)
มีบุคลิกโดดเด่นจริงๆ
ปู่เป็นชาวอินเดียเชอโรคี
ปู่สอนเราเกี่ยวกับพื้นเพของเรา
และเตือนเราเสมอ...
(เจริก้า แบร์ริเออร์ตอนอายุห้าขวบ)
ว่าให้จดจําบรรพบุรุษและเชื้อสายของตัวเอง
มันเป็นสิ่งสําคัญ
ชีวิตวัยเด็กของเขาไม่ง่ายเลย
เขาเริ่มทํางานที่ปั๊มน้ํามันตอนอายุ 15
ทํางานเปลี่ยนถ่ายน้ํามันเครื่องกับพี่ชาย
เขานอนบนพื้นปั๊มน้ํามัน
และพี่เขาสอนทักษะเบื้องต้นให้เขา
เขาเริ่มทํางานเป็นช่างซ่อม โดยใช้รถตู้ของเขาเอง
จนสุดท้ายเขาก็ไต่ขึ้นไป
จนถึงระดับที่เขามีร้านซ่อมรถเป็นของตัวเอง
เขาเริ่มทําร้านนั้นในช่วงปลายยุค 70
ออโต้แอนด์มารีน มีอะไรให้ช่วยครับ
เขาซ่อมรถเจ๋งๆ หลายคัน
ฉันรู้ว่าครั้งหนึ่งเขาซ่อมรถให้เวย์น นิวตัน กับโรเบิร์ต กูเลต์
(ผู้เชี่ยวชาญไฟฟ้าเครื่องยนต์ ออโต้แอนด์มารีนอีเล็คทริค)
ฉันรู้ด้วยว่า มีคนดังจากรัฐอื่นเอารถมาซ่อมที่ร้านเขา
เขาเป็นคนขยันมากและห่วงใย
เขาหาเงินมาเลี้ยงครอบครัวให้อยู่ดีกินดีเสมอ
เราโตกันมาสี่คน
ฉันมีพี่สาวชื่อเจสสิก้า
หลังจากนั้นก็มีน้องชื่อเอลิส
แล้วก็น้องคนสุดท้องชื่อเจริก้า
แม่รักพ่อมาก ทุกวันนี้แม่ก็ยังรักพ่ออยู่
แต่ในปี 2000 แม่แยกทางกับพ่อ
เราเลยย้ายไปซีแอตเทิล รัฐวอชิงตัน
เพราะแม่มีพี่สาวอยู่ที่นั่น
แต่สุดท้ายเจริก้ากลับไปอยู่กับพ่อ
(ยินดีต้อนรับสู่ลาสเวกัส)
แล้วพ่อก็เลี้ยงเจริก้าอย่างกับราชินี
พวกเขาไปด้วยกันทุกที่
พวกเขา...
ตัวติดกันเลย
ทุกวันเป็นวันที่ตื่นเต้น ได้เจอหรือทําอะไรใหม่ๆ
พ่อเป็นคนสนุกมาก
พ่อมักจะนําความตื่นเต้นมาให้เสมอ
พ่อชอบมวยปล้ํามาก
ไฟร์แมนส์แคร์รี่
เอาซะแรงเลย
แชมป์โลกรุ่นเฮวี่เวทคนใหม่
จอห์นนี่ "ไซโค" เพน
บัฟฟาโล่อยากทําโรงเรียน และบริษัทมวยปล้ําของตัวเอง
คืนนี้ผมอยู่ที่โรงเรียนมวยปล้ําอาชีพ ของบัฟฟาโล่ จิมครับพี่น้อง
เขาเรียกมันว่าสหพันธ์มวยปล้ําบัฟฟาโล่
(จอห์นนี่ "ไซโค" เพน)
(บีดับเบิ้ลยูเอฟ)
โห
เดอะทอลล์กับเดอะทวินร่วงจากเวที
พุ่งไปข้างหน้า
สไตล์เขาคือสุดมาก
สวมแหวนทุกนิ้ว
คืนวันศุกร์
เขาใส่เสื้อเกราะกันกระสุนที่ทําจากกระสุน
บัฟฟาโล่ จิม
ทุกคนอยากอยู่ใกล้ๆ บัฟฟาโล่
เราจะเป็นที่หนึ่งให้ได้ บัฟฟาโล่
อยู่กับบัฟฟาโล่สนุกมาก
เราคลิกกัน
แป๊บเดียวเราก็เป็นเพื่อนที่ดีของกันและกันละ
เขายกคู่ต่อสู้ขึ้น
แล้วทุ่มลงกับพื้น
รายการทีวีของเขาออกช่องเคเบิ้ลช่วงดึก
คนดูเยอะมาก เล่นใหญ่เว่อร์
(สตีฟ มิลเลอร์ อดีตสมาชิกสภาลาสเวกัส)
วันศุกร์อีกแล้ว
บัฟฟาโล่ จิมส์เรสต์ลิ่งโชว์
และผมอยู่กับหนูน้อยบัฟฟาโล่
ฉันตัดสินใจออกรายการมวยปล้ําของพ่อหนึ่งตอน
จัดการเขา บัฟฟ์
ที่ได้ชื่อว่าหนูน้อยบัฟฟ์ก็เพราะฉันเป็นผู้ช่วยเขา
ชอบอะ ชอบ รู้มั้ย
สนุกนะ
เขารู้ว่าต้องแสดงยังไง
คุณไม่รู้หรอกว่าจะเกิดอะไรขึ้น
ประมาณหกปีค่ะ ที่ฉันอยู่กับพ่อสองคน
ตอนนี้เรากําลังยืนอยู่หน้าบ้านของครอบครัวฉัน
เราเคยอยู่ที่บ้านหลังนี้
นี่คือบ้านในฝันของพ่อ
เขาชอบข้างบนนี้มาก
เขามองไปที่ภูเขา
แล้วเห็นหัวหน้าเผ่าอินเดียแดงบนภูเขา
แล้วเขาก็พูดว่า "ภูเขาลูกนี้จะเป็นภูเขาของพ่อ"
กลับมาครั้งนี้รู้สึกไม่เหมือนเดิม
ไม่มีเขาแล้วมันไม่เหมือนเดิม
(19:20 น. 5 เมษายน 2008)
คืนนั้นพ่อฉันบอกว่าจะไปกินมื้อค่ํากับเพื่อน
พ่อบอกว่า "จะกลับบ้านไม่เกินเที่ยงคืนนะ"
ตอนสามทุ่มครึ่งฉันส่งข้อความหาพ่อ
แต่พ่อไม่ตอบ
ดึกอีกต่อจากนั้นฉันโทรหาพ่ออีกสาย
แต่พ่อก็ไม่รับ
ตอนเช้าฉันโทรอีก แต่พ่อก็ไม่รับ
มันทําให้ฉันวิตก
พ่อไม่รับสาย
เกิดอะไรขึ้น
ประมาณบ่ายสอง
ฉันอยู่กับพี่เอลิส พี่สาวฉัน
มีตํารวจโทรหาฉัน
บอกว่าโทรมาเรื่องพ่อ
เธอบอกว่า "ฉันขอคุยกับผู้ใหญ่"
ตอนนั้นฉันอายุ 15 เอง
ส่วนพี่เอลิสอายุ 20
ฉันวิ่งหน้าตาแตกตื่นไปเรียกพี่เอลิส
ฉันเร่งเสียงโทรศัพท์เพื่อให้ได้ยินบทสนทนา
พี่เอลิสรับสาย แล้วตํารวจในสายพูดว่า
"พ่อเธอเสียแล้ว
เราต้องการให้เธอ มาที่โมเต็ลหกบนทางหลวงโบลเดอร์
เพื่อระบุศพ"
ตลอดที่ขับรถไปที่โมเต็ลหก
เราร้องไห้แบบควบคุมตัวเองไม่ได้
และพี่เอลิสเหยียบ 160 ตอนวิ่งบนทางหลวง
เราพยายามไปถึงที่นั่นให้เร็วที่สุด
พอเราจอดที่หน้าโมเต็ล
ก็มีเจ้าหน้าที่ตํารวจของมหานครเดินมาหาเรา
และเชิญเราเข้าไปในห้องพักเพื่อระบุ...
ศพพ่อ
นี่คือห้องที่ศพของพ่อฉันถูกพบ
เขาอยู่ตรงนี้
บนเปลหามตอนเราเดินเข้ามาในห้อง
พ่อ...
อยู่ในถุงห่อศพโดยที่ซิปถุงเปิดอยู่
ช่วงเวลานั้น...
เป็นช่วงเวลาที่
นึกถึงหรือคิดแล้วเจ็บปวดมาก
พวกเขาเจอพ่อนอนอยู่บนเตียงตรงนี้
ตอนนั้นเราไม่อยากจะเชื่อ ว่าพ่อเรานอนตายอยู่ตรงหน้า
ในห้องพักริมทาง
ทําใจยากมากที่จะมองห้องนี้
มันคือที่สุดท้ายที่ฉันเห็นพ่อก่อนงานศพ
(ภาพหลักฐาน)
ฉันกอดพ่อ
ครั้งสุดท้ายที่ฉันสัมผัสพ่อคือในห้องนี้
ตัวพ่อเย็นมาก
ฉันจําได้ว่าเจ้าหน้าที่บอกให้ฉันปล่อย
เพราะพวกเขาต้องเอาศพพ่อไป
ฉันไม่อยากปล่อยพ่อไป
ตํารวจไม่ให้ข้อมูลและรายละเอียดเรา ว่าพ่อถูกพบได้ยังไงหรือเกิดอะไรขึ้นกับเขา
ตํารวจยื่นซองที่มีกุญแจรถ กระเป๋าตังค์
มือถือ
และใบเสร็จเข้าพักโมเต็ลให้ฉันกับพี่เอลิส
(ทรัพย์สินของแบร์ริเออร์ ถูกมอบให้ลูกคนโตของแบร์ริเออร์)
ฉันหยิบมือถือออกมาทันที
และคิดว่าฉันควรดูประวัติการโทร
เพื่อดูว่าคนสุดท้ายที่พ่อคุยด้วยคือใคร
มีอยู่ข้อความหนึ่ง
ฉันเปิดข้อความเสียงฟัง เพื่อจะได้รู้ว่าใครเป็นคนส่ง
คนคนนั้นอาจจะเป็นคนสุดท้ายที่พ่อคุยด้วย
ในข้อความเสียงเธอพูดว่า
"บัฟฟาโล่ นี่ลิซ่านะ เป็นอะไรรึเปล่า"
เธอพูดด้วยน้ําเสียงที่กังวล
ฉันโทรหาเบอร์นั้น เธอรับสาย
ฉันถามว่า "คุณชื่อลิซ่าใช่มั้ย"
เธอไม่ตอบ
ฉันถามต่อว่า "คุณรู้จักบัฟฟาโล่ จิมมั้ย"
เธอตอบว่า "ฉันไม่รู้จักบัฟฟาโล่ จิม"
แล้วเธอก็วางสายไปเลย
ผู้หญิงที่พูดในข้อความเสียง คือคนเดียวกับที่รับสายฉัน
เธอส่งข้อความเสียง แสดงความเป็นห่วงพ่อฉันทําไม
ฉันบอกพี่เอลิสว่า "ไม่ เธอรู้อะไรบางอย่าง
เธอรู้อะไรบางอย่าง
เธอโกหก เธอจะไม่รู้จักพ่อได้ไง
มีประวัติการโทรอยู่
เธอฝากข้อความเสียงด้วย"
ตอนนั้นฉันไปเที่ยวที่แคลิฟอร์เนีย
แล้วเอลิสน้องฉันโทรหา
เธอบอกว่า "พี่เจนนิเฟอร์ พ่อเสียแล้ว
ฉันเพิ่งเซ็นยืนยันศพไปเมื่อกี้"
ฉันตกใจมาก พูดอะไรไม่ออก
มันแปลกมากเพราะบัฟฟาโล่ไม่โทรหาผมสองวัน
แล้วมือถือก็ดัง
ขึ้นว่าบัฟฟาโล่ จิม
พอรับสาย
กลายเป็นว่าลูกเขาโทรมา
เธอพูดว่า
"จอห์นนี่
พ่อเสียแล้ว"
จากที่เคยอยู่ในชีวิตตลอด...
มันเปลี่ยนไปพอทุกอย่างจบลง
ตู้ม! หายไปเลย
(เทศมณฑลคลาร์ก รัฐเนวาดา สํานักงานชันสูตรศพ)
เช้าวันที่ 7 เมษา 2008
ผมได้รับมอบหมายให้ชันสูตรศพคุณแบร์ริเออร์
(นายแพทย์แลรี่ ซิมส์ อดีตเจ้าหน้าที่ชันสูตรศพ)
ทุกครั้งที่มีการเจอศพในห้องพักโรงแรม
พฤติการณ์แวดล้อมจะไม่ปกติ
ถ้ายึดตามหลักที่ทํากันจนชิน ซึ่งตอนนั้นผมทําแบบนั้น
เราจะพิจารณาว่าเป็นการฆาตกรรม จนกว่าจะมีการพิสูจน์ว่าไม่ใช่
คุณแบร์ริเออร์ ไม่มีอาการบาดเจ็บภายนอกอย่างรุนแรง
เขาไม่ได้ถูกยิง ไม่ได้ถูกแทง ไม่ได้ถูกทําร้าย
ไม่ได้ถูกรัดคอ
มีผงสีขาวที่จมูกกับเคราของเขา
ผมตรวจยาเสพติดหลายอย่าง นอกเหนือจากยาเสพติดมาตรฐานทั่วไป
อย่างเดียวที่ตรวจเจอคือโคเคน
ระดับต่ําสุดของโคเคนที่ทําให้เสียชีวิต
อยู่ที่ประมาณ 100 ถึง 200 นาโนกรัมต่อค่ามิลลิเมตร
ระดับเลือดของคุณแบร์ริเออร์อยู่ที่ประมาณ 250
(โคเคน = 245 นาโนกรัม/มิลลิลิตร)
คุณแบร์ริเออร์เป็นโรคหัวใจอาการรุนแรง
สาเหตุการตายของเขา มาทั้งจากโรคหัวใจและโคเคน
ผมระบุว่าเขาเสียชีวิต ช่วงหนึ่งทุ่มถึงสามทุ่มในวันที่ 5 เมษา 2008
พอเราได้ข้อมูลกลับมาจากรายงานพิษวิทยา
ฉันช็อกมาก
เราไม่อยากจะเชื่อ
เพราะฉันไม่เคยเห็นพ่อเสพยา
ดื่มแอลกอฮอล์
หรือปาร์ตี้
บัฟฟาโล่ชอบออกไปสนุกข้างนอก
ตอนที่เขาอยู่กับผม เขาไม่เคยเสพยาเลย
ผมจําได้แม่นเลยว่าบัฟฟาโล่พูดว่า
"ฉันกินของดีมีประโยชน์
ฉันสุขภาพดีที่สุดในชีวิตของฉันแล้ว"
พ่อบอกฉันว่าในช่วงยุค 80
เขาเคยเสพโคเคนนานๆ ที
เขาไม่ได้ภูมิใจเลยกับเรื่องนั้น
ตลอดระยะเวลา 24 ปีที่รู้จักพ่อ
ฉันไม่เคยเห็นพ่อเสพยาอะไรเลย
ถ้ามีโคเคนอยู่ในร่างกายเขาจริง และเขาเสพเองจริง ผมตกใจนะ
(กัส แฟลงกัส ทนายของบัฟฟาโล่ จิม)
มันตรงข้ามกับตัวตนของบัฟฟาโล่ที่ผมรู้จัก
เพราะตอนหนุ่มบัฟฟาโล่มีปัญหาเรื่องเสพโคเคน
และเขาภูมิใจที่เอาชนะมันได้
(ภาพหลักฐาน)
ตอนเราไประบุศพ
ไม่มีหลักฐานเลยว่ามีโคเคนอยู่ในห้อง
โคเคนมาจากไหน แล้วทําไมมันไม่อยู่ในที่เกิดเหตุ
ผงสีขาวที่พบบนหนวดกับเคราของพ่อ
เราไม่รู้ด้วยซ้ําว่าใช่โคเคนจริงมั้ย
พวกเขาไม่รู้ว่ามันคือโคเคนบริสุทธิ์ หรือโคเคนแบบมีสารอื่นผสม
พวกเขาไม่รู้ว่ามันคืออะไร บอกแต่ว่ามันคือผงสีขาว
มีคนเอาโคเคนบนจมูก เสื้อ หรือเคราเขาไปตรวจหาระดับของมันมั้ย
ไม่มี
เรานั่งรอบๆ โต๊ะกินข้าว
พี่น้องฉันมองฉันแล้วพูดว่า "เจนนิเฟอร์ พ่อถูกใส่ร้าย
เราทําไงดี จะมีการจัดการเกิดขึ้นมั้ย"
มีบางอย่างไม่ชอบมาพากล
มีการฆาตกรรมเกิดขึ้น
คืนที่พ่อตาย
เรารู้ว่าเขาได้รับข้อความเสียงจากผู้หญิงชื่อลิซ่า
ฉันเล่าให้ตํารวจฟัง
ฉันบอกว่า "ตรวจสอบผู้หญิงคนนี้ที"
ถึงจุดหนึ่งตํารวจตามตัวหญิงสาว
ที่อยู่ในห้องกับคุณแบร์ริเออร์ ในคืนที่เขาเสียชีวิตจนเจอ
เธอบอกตํารวจว่า...
(ให้ปากคําแบบสมัครใจ)
เธอมีความสัมพันธ์อันยาวนานกับคุณแบร์ริเออร์
(ฉันผูกมิตรกับเขา)
เธอบอกว่าเธอโทรหาคุณแบร์ริเออร์
และลากเพื่อนอีกคนเข้ามาในสาย
เป็นผู้ชาย
เขาอยากคุยกับแบร์ริเออร์ เรื่องจะขายมอเตอร์ไซค์ให้แบร์ริเออร์
(เพื่อนฉันมีมอเตอร์ไซค์จะขาย)
จากที่เธอให้ปากคํา
เธอบอกว่าที่เธอโทรหาพ่อ
เพราะมีเพื่อนคนหนึ่งอยู่กับเธอในเมือง มาจากแอริโซนา
เขาต้องการเงิน เลยอยากขายมอเตอร์ไซค์
แล้วก็ไม่มีการพูดถึงบุคคลนั้นอีกเลย
พ่อฉันออกจากบ้าน ตัดสินใจไปเจอเธอ
ลิซ่าบอกว่าเธอกับบัฟฟาโล่ จิม
ตกลงไปเจอกันที่ปั๊มน้ํามันบนถนนชาร์ลส์ตัน
แล้วก็ขับไปที่โมเต็ลหกบนทางหลวงโบลเดอร์
หญิงสาวคนนั้นบอกว่าคุณแบร์ริเออร์ จอดรถโรลส์รอยซ์แถวๆ หลังโมเต็ลหก
ตอน 20:22 น. บัฟฟาโล่ จิมอยู่ที่ห้องรับรองของโมเต็ลหก
กําลังเอาคีย์การ์ดห้อง 105
ประมาณ 30 วินาทีต่อมา
บัฟฟาโล่เดินช้าๆ ที่หน้าสํานักงานของโมเต็ล
และข้างหลังเขา...
มีเงาผู้หญิงเตี้ยหนึ่งคน
เธอตามเขาห่างสามสี่ก้าว
เธอคือลิซ่า
ลิซ่าบอกว่าพอเข้าไปในห้อง 105
พวกเขาเล่นเกมแฟนตาซีทางเพศ
หญิงสาวคนนั้นบอกว่า คุณแบร์ริเออร์เสพโคเคนเยอะมาก
และมีท่าทางหวาดระแวง
เธอพยายามทําให้เขาสงบลง โดยบอกให้เขาดื่มน้ํา
เธอบอกว่าคุณแบร์ริเออร์นอนบนเตียง
แล้วก็เริ่มตัวสั่นและกระตุก
เธอบอกว่าเขาเอามือทั้งสองข้างกําหน้าอก
คล้ายชักเบาๆ
เธอทิ้งบัฟฟาโล่ จิมไว้ในห้องเช่า
ลิซ่าบอกว่าเธอนั่งแท็กซี่กลับไปที่ปั๊มเชฟรอน
เธอจอดรถไว้ที่นั่น
ตอนสามทุ่มครึ่ง เธอฝากข้อความเสียงเข้าเบอร์บัฟฟาโล่ จิม
ถามว่าเขาเป็นอะไรมั้ย
แต่เขาไม่เคยตอบกลับ
เธอบอกว่าเธอรู้จักพ่อมาแล้วหลายปี
ถ้าเรารู้จักคนคนหนึ่งมาแล้วหลายปี
ทําไมไม่โทรหาตํารวจ
ถ้าคนคนนั้นมีอาการชัก
อีกอย่าง ฉันสงสัยเรื่องผู้ชายที่อยู่ด้วยกับเธอ
คนที่อยากขายมอเตอร์ไซค์นั่นน่ะ
เขาอยู่ไหน
เขาไม่เคยถูกสัมภาษณ์เลย
มอเตอร์ไซค์อยู่ไหน
อีกอย่างนะ
พ่อฉันเช็คอินเข้าห้องพักตอน 20:22 น.
แต่ห้องนั้นถูกเข้าไปก่อนแล้ว เจ็ดนาทีก่อนที่พ่อจะถึงด้วยบัตรสําหรับผู้เข้าพัก
มีการรูดบัตร
แปลว่ามีการเข้าห้องเกิดขึ้น ไม่นานก่อนที่บัฟฟาโล่จะเข้าไป
ดึกแล้วนะ ใช่แม่บ้านเหรอที่เข้าไปน่ะ
เป็นไปไม่ได้มากๆ
ปกติแม่บ้านทํางานช่วงบ่าย
ในรายงานการเข้าห้องด้วยบัตร
รายงานระบุว่าบัตรไหนถูกใช้
เป็นบัตรของผู้จัดการหรือบัตรแม่บ้าน ประมาณนี้
ในรายงานบอกว่าเป็นบัตรผู้เข้าพัก
สิ่งนั้นบอกว่ามีคนอยู่ในห้องรอพ่อเช็คอิน
เราตกใจที่ไม่มีการสืบต่อ
หรือตรวจสอบเกี่ยวกับเรื่องนั้น ว่าเป็นการฆาตกรรมรึเปล่า
สิ่งนั้นทําให้เราวิตกค่ะ
(20:15 น. มีการเข้าห้อง 105)
(20:22 น. เจ็ดนาทีต่อมา บัฟฟาโล่ จิมเช็คอิน)
ตอนที่ศพพ่อฉันถูกพบบนเตียงในโมเต็ลหก
มีธนบัตรหนึ่งดอลลาร์ ถูกพับเก็บไว้ในกระเป๋าตังค์เขา
พ่อไม่เคยพับเงินเก็บในกระเป๋า
ใครๆ ก็รู้ว่าพ่อฉันพกเงินเยอะมาก
ทําไมพ่อถึงเหลือแค่ธนบัตรหนึ่งดอลลาร์
ฉันได้ยินมาว่า มันคือสิ่งที่สื่อว่าโดนพวกมาเฟียกําจัด
สารที่สื่อผ่านธนบัตรหนึ่งดอลลาร์ ในกระเป๋าตังค์ของพ่อคือประมาณว่า
"เราจัดการแกได้แล้ว
นี่คือการกําจัด
โดนบ้างเป็นไง"
อดีตสมาชิกสภาสตีฟ มิลเลอร์ เพื่อนของแบร์ริเออร์ที่รู้จักกันมานาน
สงสัยว่าเป็นการฆาตกรรม
และบอกว่าช่วงก่อนหน้านั้นแบร์ริเออร์โดนขู่ฆ่า
ก่อนที่พ่อจะตาย
พ่อโดนขู่ฆ่าหลายครั้งมาก
และการขู่มาในหลายรูปแบบ
ครั้งแรกที่ฉันสังเกตเห็น ว่าพ่อได้รับจดหมายขู่และโดนคนโทรมาขู่
คือสองปีก่อนที่พ่อจะเสีย
มีคนโทรหาเขา...
โทรเข้าสํานักงาน เบอร์ใครไม่รู้
เป็นผู้ชาย
ตะโกนใส่โทรศัพท์ว่า "กูจะฆ่ามึง"
ฉันถามพ่อว่า "ให้ตายเถอะพ่อ พ่อโดนขู่ พ่อกังวลมั้ย"
พ่อตอบว่า "ไม่หรอก พ่อมองเป็นเรื่องขํา
พ่อแค่ต้องระวัง
ระมัดระวังตัว"
พ่อบอกว่า "พ่อจะไม่ยอม และปล่อยให้ใครมาพรากอะไรไปจากพ่อ"
คําขู่ฆ่าที่พ่อได้รับ
เชื่อว่าเกิดจากความบาดหมางที่มีมานานแล้ว
ระหว่างร้านที่อยู่ข้างๆ ที่ชื่อเครซี่ฮอร์สทูกับพ่อฉัน
เครซี่ฮอร์สทูเป็นผับที่ผู้ชายไปเที่ยวผู้หญิง
อยู่ถัดจากอู่ของบัฟฟาโล่เลย
(โรงเรียนสอนมวยปล้ําบัฟฟาโล่ จิม)
(เครซี่ฮอร์สทู บัฟฟาโล่จิมออโต้แอนด์มารีน)
มันคือผับที่ประสบความสําเร็จที่สุด ที่เมืองจะนึกออก
เจ้าของคือริค ริซโซโล่
ริค ริซโซโล่มีชื่อเสียงทั่วลาสเวกัส
ว่าไม่เป็นมิตรกับคนที่เป็นปฏิปักษ์ต่อเขา
มีข่าวลือว่ามาเฟียเกี่ยวพันกับเครซี่ฮอร์ส
บางส่วนมีหลักฐานยืนยันแล้วใช่มั้ย ใช่
ความบาดหมางน่าจะเริ่มช่วงปี 1998
ตอนที่บัฟฟาโล่ไม่ยอมยกพื้นที่ ให้เครซี่ฮอร์สขยายพื้นที่
แล้วเหตุการณ์รุนแรงขึ้นเรื่อยๆ
พวกเขาต้องการให้ผมย้ายออก
แล้วผมต้องเลี้ยงลูกตั้งสี่คน ไม่เอาอะ
จะให้เขาย้ายออกน่าจะต้องจ่ายล้านห้า ถ้าจะเอาอย่างถูกต้องนะ
แต่พวกเขาไม่เสนออะไรให้เขาเลย
บัฟฟาโล่ถามว่า "ทําไมผมต้องย้าย
ถ้าไม่จ่าย ผมไม่ย้าย"
ตั้งแต่นั้นมาก็มีปัญหาเกิดขึ้น
เขามีร้านออโต้มารีน
คนทิ้งรถข้ามคืนไว้ที่ร้านเหมือนร้านซ่อมรถทั่วไป
มีการทําลายทรัพย์สินเกิดขึ้นหลายครั้งที่ร้าน
พอเสร็จงานตอนค่ําพ่อก็กลับ
พอวันถัดมาพ่อไปที่ร้าน
แล้วรถถูกทําลายจนเสียหาย
ยางถูกปล่อยลมจนแบน
แบบนี้ธุรกิจพ่อเจ๊งแน่
มีการต่อสู้กันไม่หยุด
พ่อต้องควักเงินตัวเองซ่อมความเสียหายที่เกิดขึ้น
ช่างยนต์จิม แบร์ริเออร์บอกว่า
ผับเปลื้องท่อนบนนําแต่ปัญหามาให้ชุมชน
พวกเขาเอาป้ายช่องรถดับเพลิงปลอมมาติด
และใช้เจ้าหน้าที่คุมการจอดรถในเมือง ให้มาแจกใบสั่งแต่ลูกค้าผม
ตลอดหลายปีนั้น
ผับดังกล่าวเริ่มมีชื่อเสียงด้านความรุนแรง
มีการพูดถึงบ่อยมากว่าคนเฝ้าหน้าร้าน ทําร้ายร่างกายลูกค้าประจําบางคน
ชายคนนี้คือหนึ่งในเหยื่อ
เขาชื่อเคิร์ก เฮนรี่ เป็นนักท่องเที่ยวจากแคนซัส
เขาบอกว่าคอเขาหัก
หลังจากเที่ยวกลางคืนแล้วดื่ม และให้ผู้หญิงเต้นคร่อมตักที่เครซี่ฮอร์ส
มีข้อกล่าวหามากมาย
หลายอย่างมีเอกสารยืนยันว่าเกิดขึ้นจริง
มันไปจนถึงจุดที่ว่า บัฟฟาโล่ได้รับความเสียหายอย่างหนัก
ถึงขั้นจนเสียเงินหลายแสนดอล
ด้วยรายได้ที่สูญเสียไป
บวกกับการแทรกแซงธุรกิจของบัฟฟาโล่
และการบีบคั้นบัฟฟาโล่ทางอารมณ์
ผมยื่นฟ้องในนามบัฟฟาโล่ และเรียกค่าเสียหายหนึ่งล้านดอลลาร์
เพื่อให้เขาสบายใจขึ้น
ในขณะที่ยื่นฟ้องตามกระบวนการ
ก็มีข้อมูลออกมาว่าประมาณปี 1995
เจ้าหน้าที่เอฟบีไอเคยตรวจสอบเครซี่ฮอร์สแล้ว
ก่อนที่บัฟฟาโล่จะมีเรื่องกับพวกเขาด้วยซ้ํา
ผมได้รับมอบหมาย ให้ทําโครงการองค์กรอาชญากรรมกับเอฟบีไอ
ย้อนไปยุค 80 90 และทศวรรษ 2000
แก๊งมาเฟียมีส่วน ในการบริหารบาร์เปลื้องผ้าหลายแห่งทั่วเมือง
(โรเบิร์ต ไคลเมอร์ เจ้าหน้าที่เอฟบีไอเกษียณอายุ)
ถ้านับตามตารางฟุต บาร์เปลื้องผ้าทําเงินมากกว่า...
คาสิโน
ส่วนใหญ่เป็นเงินสด
ไม่มีใครจ่ายภาษีจากรายได้ที่เป็นเงินสดนี้
หนึ่งในสถานที่ในลาสเวกัส
ที่เป็นตัวแทนของตระกูลมาเฟียทุกตระกูล
ในสหรัฐอเมริกาที่เราพอจะเจอได้คือ
เครซี่ฮอร์สทู
แล้วอู่ซ่อมรถของบัฟฟาโล่ จิมอยู่ถัดจากบาร์เลย
เราสืบสวนต่อเพราะที่บาร์นั้น
มีการเลี่ยงภาษี
มีการบีบบังคับ
และมีการกระทําที่ผิดกฎหมายหลายอย่าง
พนักงานหลายคนของเครซี่ฮอร์ส ถูกเอฟบีไอตรวจสอบ
ริค ริซโซโล่ เจ้าของสถานบันเทิง
ยอมรับว่าจ้างคนที่มีประวัติก่ออาชญากรรม
ทั้งนี้เขาปฏิเสธว่าไม่ได้เกี่ยวข้อง กับอาชญากรรมใดที่เกิดขึ้นที่สถานบันเทิง
ในช่วงเวลานั้น
บัฟฟาโล่ให้ข้อมูลเอฟบีไอ ว่าเกิดอะไรขึ้นบ้างที่เครซี่ฮอร์ส
บัฟฟาโล่ส่งหลักฐานมาให้เราหลายกล่อง
ส่งเป็นปกติทุกๆ สัปดาห์
ประมาณสองปีได้
เขาเขียนสิ่งที่ผู้คนบอกเขา
แล้วส่งมาให้เรา
มันช่วยได้มาก
วันที่ 20 กุมภา 2003
เราตรวจค้นเครซี่ฮอร์สทูตามหมายค้น
(เอฟบีไอ)
มีหน่วยสวาทสองหน่วย
มีเจ้าหน้าที่ประมาณ 80 ถึง 100 คน
น่าจะตรวจค้นได้ตั้งนานแล้ว
มีปัญหาเยอะมากตั้งแต่เครซี่ฮอร์สย้ายมา
หลังจากผ่านไปหลายปี ในที่สุดพวกเขาก็จัดการคนนี้สักที
ประมาณปี 2006
มีการต่อรองคํารับสารภาพ
ซึ่งริค ริซโซโล่ยอมรับว่าเลี่ยงภาษีรายได้จริง
ต่อมาในช่วงต้นปี 2007
ริค ริซโซโล่ถูกตัดสินจําคุกหนึ่งปีกับอีกหนึ่งวัน
พ่อรู้สึกโล่งที่ริซโซโล่เข้าคุก
เพราะพ่อรู้ว่าริซโซโล่ สร้างความวุ่นวายให้กับพ่อและครอบครัวฉันมาก
พ่อพูดให้ฉันสบายใจตลอด ว่าทุกอย่างจะผ่านไปได้ด้วยดี
ฉันจะได้รับการปกป้องเสมอ
และฉันจะปลอดภัยเสมอ
โชคไม่ดีที่ริซโซโล่ ติดคุกแค่สิบเดือนเพราะประพฤติดี
เขาออกจากคุก...
เดือนมีนา 2008
แล้วถูกกักกันอยู่ในบ้านแทน
หลายวันก่อนที่บัฟฟาโล่ จิม จะเสียชีวิตอย่างมีเงื่อนงําในห้องพักริมทาง
ศัตรูตัวฉกาจของเขาที่มีมานาน ริค ริซโซโล่ เจ้าของสถานบันเทิงที่ทุจริต
ได้รับการปล่อยตัวจากเรือนจํากลาง
ริค ริซโซโล่ถูกกักกันที่บ้านแค่สัปดาห์เดียวเอง
ถึงวันที่ 4 เมษา 2008
บัฟฟาโล่เสียชีวิตวันที่ 5 เมษา
(กล้องวงจรปิด)
ริซโซโล่ออกจากคุกปุ๊บ
วันต่อมาบัฟฟาโล่เสียชีวิตเลย
คือยังไง มีบางอย่างไม่ชอบมาพากล
มีอีกอย่างที่บังเอิญแบบแปลกๆ
ผมได้รับข้อมูลมาว่า
ลิซ่า ผู้หญิงที่อยู่ในห้องพักนั้น
เป็นนักเต้นเปลื้องผ้า และทํางานที่เครซี่ฮอร์สทูหลายปี
ถ้าเธอทํางานที่เครซี่ฮอร์ส แสดงว่าเธอต้องรู้จักริค ริซโซโล่
บัฟฟาโล่เสียชีวิตในคืนนั้น
โดยมีลิซ่าอยู่ที่โมเต็ลด้วย
สิ่งนี้ทําให้ฉันเชื่อว่า เธอมีส่วนในแผนจัดฉากว่าพ่อฉันตายเอง
มีอีกอย่างที่ทําให้ฉันวิตก
และทําให้ฉันรู้สึกว่าบางอย่างไม่ชอบมาพากล
หลังจากได้รับสายจากตํารวจว่าพ่อเสียชีวิต
ฉันกับพี่ขับรถรอบตึกนี้
แต่ไม่เจอรถพ่อเลยค่ะ
พ่อรักและโปรดปรานรถโรลส์รอยซ์ของพ่อมาก
เราเลยถามตํารวจว่า "รถอยู่ไหน"
ตํารวจตอบว่า "เราไม่รู้ว่ารถอยู่ไหน"
จะเห็นได้ว่าที่จอดรถเล็กนิดเดียว
จอดโรลส์รอยซ์ในที่แบบนี้ หายังไงก็ต้องเจอ
ไม่ได้มีจุดลับหูลับตาเลย
รถอยู่ไหน
วันที่ 6 เมษา 2008 วันที่เจอศพ
ตํารวจยกห้อง 105 คืนให้ฝ่ายบริหารของโมเต็ลหก
พอห้าโมงครึ่ง
รถโรลส์รอยซ์ของคุณแบร์ริเออร์ จอดอยู่ในที่จอดรถของโมเต็ลหก
หลังจากที่ก่อนหน้านี้ตํารวจหาไม่เจอ
เอลิสได้รับสายจากจ่าคนหนึ่ง จากกรมตํารวจนครบาลลาสเวกัส
ตํารวจบอกว่ารถอยู่ที่นั่น
เอลิสแบบ "หมายความว่าไง รถอยู่ที่นั่น ก่อนหน้านี้ไม่อยู่"
รถอยู่ที่นั่น
เรื่องนั้นมีความน่าสับสนมาก
ตํารวจออกรายงานรถหายไปแล้ว
ต่อมาอีกไม่กี่ชั่วโมงรถโผล่ที่โมเต็ล
ผมไม่รู้ว่าเกิดอะไรขึ้นกับรถ
ก่อนหน้านั้นในวันนั้นพวกเขาไม่เห็นรึเปล่า
หรือมีคนเข้าไปในรถได้รึเปล่า
ตํารวจนครบาลตรวจค้นรถของแบร์ริเออร์
และไม่พบหลักฐานที่น่าสงสัยใดๆ
ไม่พบรอยนิ้วมือ ไม่พบเส้นผม ไม่พบอะไร
แปลกมากๆ
มีหลายอย่างที่...
ผมว่าอาจจะต้องตรวจให้ละเอียด และจริงจังกว่านี้
อีกอย่างที่ขัดแย้งมากๆ ในกรณีนี้คือ
มีมือถือสองเครื่องถูกระบุไว้ในรายงานตํารวจ
ซึ่งไม่ใช่มือถือพ่อ
(โทรศัพท์มือถือโมโตโรล่า)
นี่คือมือถือพ่อ
ซึ่งไม่ถูกระบุในรายงานตํารวจ
มีมือถือเครื่องหนึ่งที่นําออกมาให้ดู
เครื่องสีเงิน
ตํารวจระบุเครื่องนั้นไว้ในรายงาน แต่เราไม่เคยได้รับมือถือเครื่องนั้น
และเราไม่รู้ด้วยว่าพ่อมีมือถือเครื่องนั้น
มันคือมือถือใคร
มันไปอยู่ในห้องพ่อได้ยังไง
นี่คือทางเข้าด้านหน้า ของสถานบันเทิงเครซี่ฮอร์สทูที่อื้อฉาว
ญาติของจิม แบร์ริเออร์ เชื่อว่าอดีตเจ้าของสถานบันเทิงคนนี้
อาจจะมีบทบาทในสิ่งที่เกิดขึ้นกับแบร์ริเออร์
วันพฤหัสนั้นฉันคุยกับพ่อก่อนที่พ่อจะเสีย
พ่อพูดว่า "ริค ริซโซโล่เพิ่งออกจากคุก"
พ่อบอกว่าถ้าพวกเขาจะจัดการพ่อ
เจาะจงเลยว่าเป็นคนของเครซี่ฮอร์สทู
"พวกเขาจะทําให้สถานการณ์ดูเหมือนว่า พ่อตายเพราะเสพยาเกินขนาดกับผู้หญิง"
นั่นคือบทสนทนาสุดท้ายของฉันกับพ่อ
พ่อได้รับจดหมายฉบับหนึ่งในวันที่พ่อตาย
จดหมายเขียนว่า "คุณแบร์ริเออร์
มีการนัดเจอกันหลายที่ทั่วเมืองโดยริค ริซโซโล่
ระวังด้วย เขากําลังทําสิ่งที่ไม่ดีอยู่
เขากําลังใช้คนอื่นเข้าใกล้คุณ
เขาคุยว่าจะใช้ผู้หญิงเข้าถึงธุรกิจคุณ"
ในช่วงสุดสัปดาห์ ศพของแบร์ริเออร์อายุ 55
ถูกพบในห้องเช่าริมทางบนทางหลวงโบลเดอร์
ตํารวจนครบาลกล่าวว่า จะไม่มีการสืบสวนเป็นทางการ
เราควรตรวจสอบทุกคนที่มีสิทธิ์เป็นผู้ต้องสงสัย
ถ้ามีใครไม่รู้ขู่เขาจริง
มีการกระทําที่ส่งผลเสียหลายอย่างต่อธุรกิจเขา
แล้วธุรกิจไปต่อไม่ได้
แค่นี้ก็เพียงพอให้สืบสวนแล้วนะ
พอบัฟฟาโล่เสียชีวิต
คดีความเอาผิดริค ริซโซโล่ก็ตายไปกับเขาด้วย
เราเสียพยานคนสําคัญไปไม่ได้
ตอนเขามีชีวิตอยู่ หลักฐานมีน้ําหนัก
แต่พอเขาไม่อยู่แล้ว หลักฐานไม่มีน้ําหนักเท่าไร
พ่อฉันสร้างศัตรูกับบางคนที่มีอิทธิพล
ฉันเชื่อว่าพ่อถูกฆ่าเพราะแบบนั้น
ข้อสันนิษฐานของผมคือ
พวกเขาทําให้เขา ตกอยู่ในสถานการณ์ที่ทําร้ายได้ง่าย
พวกเขาอาจจะใช้กําลังบังคับให้เขาเสพโคเคน
ในกรณีของคุณแบร์ริเออร์
อาจจะมีบางอย่างในร่างกายเขา ที่เราตรวจไม่เจอ เป็นแบบนี้แน่นอน
เป็นไปได้ว่าเขาอาจจะถูกบังคับ
ให้เสพโคเคนในระดับที่เขาไม่เคยเสพ
หรือไม่เขาก็โดนหลอก
เพราะโคเคนที่ซื้อจากถนน มีความเข้มข้นหลายระดับ
เราไม่รู้แน่ชัดว่ามันแรงขนาดไหน
ฉันว่าพ่อถูกลิซ่าล่อลวงให้ออกไป
เราไม่รู้ว่าเกิดอะไรขึ้น
ไปไงมาไงพ่อถึงไปอยู่ที่โมเต็ลได้ เราไม่รู้
ไม่ได้มีการตรวจสอบอย่างถูกต้องเหมาะสม จนเราบอกได้
มีหลายคนบอกผมว่า
มีคนตัดสินใจกําจัดบัฟฟาโล่
เป็นของขวัญออกจากคุก
เป็นการช่วยเหลือครั้งใหญ่ที่สุด ที่คนคนหนึ่งทําให้ริค ริซโซโล่
ไม่มีใครรู้ว่าใช่อย่างนั้นจริงมั้ย
ทุกอย่างไม่ชอบมาพากล
เขาเสียชีวิตด้วยพฤติการณ์แวดล้อมที่น่าสงสัยมาก
เรื่องนี้ต้องถูกตรวจสอบ ว่าเป็นคดีฆาตกรรมรึเปล่า
ผมว่าเวลาและจังหวะน่าสงสัยมาก
ผมไม่รู้ว่าบัฟฟาโล่ จิมเต็มใจเสพโคเคนเองมั้ย
แต่กลายเป็นว่าผมมีคําถามมากกว่าคําตอบ
(ริค ริซโซโล่กับ "ลิซ่า" ปฏิเสธไม่ให้สัมภาษณ์)
เดือนกันยายน 2006 เครซี่ฮอร์สปิดตัวลง
หลังจากที่ใบอนุญาตขายสุราของร้านถูกเพิกถอน
เดือนสิงหา 2019
สภาพอาคารโทรมมาก
มีคนเร่ร่อนบุกเข้าไปและถูกประกาศห้ามใช้
หลังจากที่บัฟฟาโล่เสียชีวิต
เจนนิเฟอร์ บัฟฟาโล่ บริหารร้านของบัฟฟาโล่ต่อจากเขา
เพื่อทําโปรเจกต์ที่ยังไม่เสร็จ และรถที่ยังซ่อมไม่เสร็จให้แล้วเสร็จ
และในที่สุดอู่ซ่อมรถก็ปิดตัวลง
ที่ลาสเวกัส เราสูญเสียบุคคลที่มีสีสันที่สุดของเราไป
เขาเป็นคนที่ทุกคนรัก
เขาเป็นคนตลก
พอเขาเสีย เมืองเราเหมือนมีช่องหนึ่งหายไป
และเราไม่มีวันทําให้เต็มเหมือนเดิมได้
สวัสดี
- เบบี้บัฟฟ์ ดีใจที่ได้เจอ - ดีใจมากที่ได้เจอ
บัฟฟาโล่มีบุคลิกภาพที่น่าสนใจ
เวลาเขาอยู่ที่ใดที่หนึ่ง คนจะตามเขา
เขาชอบที่จะเป็นบัฟฟาโล่ จิม
และสิ่งนั้นทําให้เขามีความสุข
ผมคิดถึงเขามาก
ผมหวังว่าลูกสาวของเขา จะรู้ว่าพวกเธอมีความหมายกับเขามาก
และเขาจะภูมิใจในตัวพวกเธอมาก
(ระลึกถึงเจมส์ "บัฟฟาโล่ จิม" แบร์ริเออร์)
เขารักลูกสาวของเขามาก
สิบสามปีที่ผ่านมา
เป็นอะไรที่ยากมาก
เพื่อนสนิทฉันเสีย พ่อฉันเสีย
ฉันรู้สึกโดดเดี่ยวนานหลายปีหลังจากที่พ่อจากไป
ปี 1999 ฉันกับพ่อขับรถขึ้นภูเขาชาร์ลส์ตัน
เราไปที่นั่นทุกๆ สองเดือน
เรานั่งกินช็อกโกแลตร้อนด้วยกันที่บ้านพัก
พ่อถามฉันว่า
"ถ้ามีอะไรเกิดขึ้นกับพ่อ ลูกจะลุกขึ้นสู้มั้ย"
แล้วฉันก็พูดว่า "ลุกขึ้นสู้สิคะ ว่าแต่หมายความว่ายังไง"
ตอนนี้ฉันรู้แล้วว่ามันหมายความว่ายังไง
มีคนรู้ความจริง
ฉันหวังว่าพวกเขาจะมาคุยกับเรา
เราแค่อยากรู้ว่าเกิดอะไรขึ้นกับพ่อของเรา
(22 มีนาคม 1953 - 5 เมษายน 2008)
(ถ้ามีข้อมูลเกี่ยวกับการตายปริศนา ของ "บัฟฟาโล่ จิม" แบร์ริเออร์)
(กรุณาไปที่ UNSOLVED.COM)
คําบรรยายโดยเฉลิมรัชฏ์ อัครไชยนนท์